Public procurement notice: Contract Notice
Published: 2021-04-09
Buyer: Kanta-Hämeen sairaanhoitopiirin kuntayhtymä
Country: FI
Contract type: Supplies
Procedure: Open procedure
CPV classification: 48814000: Medical information systems
Submission deadline: 2021-05-07
Award criteria: The most economic tender

Technical requirements: Hankintayksikkö pyytää tällä tarjouspyynnöllä tarjousta saneluhallintajärjestelmästä asiakkaille: Kanta-Hämeen sairaanhoitopiirille ja mahdollisena laajennuksena Kanta-Hämeen kunnille: Hämeenlinna, Riihimäki, Forssa, Janakkala, Hattula, Hausjärvi, Loppi, Tammela, Jokioinen, Ypäjä ja Humppila. (jäljempänä asiakkaista käytetään yhdessä nimitystä ”tilaaja”).
Kanta-Hämeen sairaanhoitopiiri tuottaa Kanta-Hämeen kuntien asukkaille erikoissairaanhoidon palvelut. Kanta-Hämeen kunnat tuottavat asukkailleen perusterveydenhuollon palvelut.
Kanta-Hämeen sairaanhoitopiiri ja Kanta-Hämeen kunnat tuottavat palveluita yhteensä noin 176 000 asukkaalle.
Tällä hetkellä tilaajan käytössä on Philips Speechmike -sanelimet ja järjestelmänä Effica-potilastietojärjestelmän sanelu- ja purkuohjelmisto.
Hankinnan kohteena on valmis tietojärjestelmäratkaisu sanelujen hallinta- ja purkutoimintaan (jäljempänä myös "saneluhallintajärjestelmä" tai "järjestelmä"). Saneluhallintajärjestelmä soveltuu tilaajan käyttöön. Järjestelmän tulee tukea sanelu- ja sanelunpurkutoimintaa erikoissairaanhoidon ja laajentuessaan myös perusterveydenhuollon toimintayksiköissä.
Pyrkimyksenä on lisääntyvän automaation avulla tehostaa sanelujen purkua ja parantaa prosessin laatua ja mitattavuutta. Järjestelmän toiminnallisuuden tulee auttaa varmistamaan yhtenäinen, toimintavarma ja tietoturvallinen potilastiedon hallintaketju.
Tällä tarjouspyynnöllä hankintayksikkö pyytää tarjousta järjestelmän käyttöoikeuksista, käyttöönottoprojektin toimituksesta ja tarvittavin osin integraatioista muihin tietojärjestelmiin sekä hankittavan tietojärjestelmän tukipalveluiden toimittamisesta tilaajalle.
Puheentunnistusjärjestelmä ja sanelunpurkupalvelu sisältyvät hankintaan lisähankintamahdollisuutena (eli optiona).
Järjestelmän vaatimukset on kuvattu liitteessä 2 Vaatimusmäärittely, jossa vaatimukset on jaettu pakollisiin ja tavoiteltaviin ominaisuuksiin. Vaatimukset on jaettu myös toiminnallisiin, teknisiin ja muihin vaatimuksiin. Liitteessä 2 ilmoitetaan myös tarjoajan referenssit vastaavista toimituksista. Liite 2 tulee palauttaa tarjoajan tarjouksen osana ja täytettynä vaaditulla tavalla. Tavoiteltavat ominaisuudet huomioidaan vertailussa siten, että ne tavoiteltavat vaatimukset, jotka ovat valmiina tarjouspyynnössä määriteltyyn käyttöönottoajankohtaan mennessä, huomioidaan pisteytyksessä. Tarjoajan tulee sitoutua kaikkien tavoiteltavien vaatimusten toteuttamiseen vuoden kuluessa hankintapäätöksen teosta.
Hankintaan kuuluu lisäksi toimitetun järjestelmän palvelutasovaatimusten mukainen järjestelmän tuki- ja ylläpitopalvelu. Tuki- ja ylläpitopalvelut pyydetään hinnoittelemaan neljälle (4) vuodelle käyttöönotosta lukien. Järjestelmä tulee olemaan käytössä em. aikamääreen yli. Tuki- ja ylläpitopalveluista sovitaan erikseen ensimmäisen neljän (4) vuoden täytyttyä.
Järjestelmä tulee tarjota tilaajan käyttöympäristöön asennettavana kokonaisuutena. Näin ollen hintavertailussa ei huomioida käyttöpalveluympäristön osuutta. Tarjoaja voi tarjota optiona tarjouksessaan SaaS-hinnoittelumallia. Tätä optiota ei kuitenkaan huomioida tarjouksen hintavertailussa.
Sopimuskausi alkaa sopimuksen allekirjoittamisesta ja on voimassa neljä (4) vuotta allekirjoittamisesta. Tavoiteaika järjestelmän käyttöönotolle on 15.8.2021.
Sopimus jatkuu ilman irtisanomista toistaiseksi voimassa olevana kuuden (6) kuukauden irtisanomisajalla.
Hankintaan sisältyy optio vaatimusmäärittelyn mukaisten tavoiteltavien integraatioiden toteuttamisesta. Tarjoajaa pyydetään vastaamaan näiden tavoiteltavien integraatioiden hinnoitteluun hinnoitteluliitteen mukaisesti. Optiona pyydetyt integraatiot eivät ole sitovia tilauksia, vaan niistä sovitaan erikseen sopimusvaiheessa.
Tilaajalla sanelukokonaisuuden kannalta merkittäviä arkkitehtuurin komponentteja ovat potilastietojärjestelmä, kuvantamisen toiminnanohjausjärjestelmä sekä johdon raportointiympäristö.

Eligibility requirements: Ks. ESPD-lomake.